**V  Ý  Z  V A**

**na predkladanie žiadostí o vyplatenie jednorazovej podpory na dojnicu pre rok 2010 v sektore produkcie mlieka podľa nariadenia vlády Slovenskej republiky č. 78/2010 Z. z. ktorým sa ustanovujú podmienky poskytnutia jednorazovej podpory v sektore**

**produkcie mlieka**

Pôdohospodárska platobná agentúra, Dobrovičova 12, 815 26 Bratislava, v súlade s nariadením vlády SR č. 78/2010 Z. z., ktorým sa ustanovujú podmienky poskytnutia jednorazovej podpory v sektore produkcie mlieka ( ďalej len „nariadenie vlády“)

**v  y  z  ý  v  a**

oprávnených žiadateľov k predkladaniu žiadosti o poskytnutie jednorazovej podpory v roku 2010

**v termíne do 30. apríla 2010**

na poskytnutie podpory podľa § 1 nariadenia vlády

**Dotácia je určená pre chovateľov dojníc s pridelenou individuálnou kvótou mlieka
 k 31. 03. 2010**

Žiadosti o poskytnutie jednorazovej podpory sa predkladajú na sekciu organizácie trhu, odbor živočíšnych komodít, Pôdohospodárskej platobnej agentúry, Dobrovičova ul. č. 12, 815 26 Bratislava kompletne so všetkými povinnými prílohami

Bližšie informácie o spôsobe poskytovania jednorazovej podpory je možné získať priamo na sekcii organizácie trhu, odbore živočíšnych komodít Pôdohospodárskej platobnej agentúry v Bratislave. Žiadateľom odporúčame, aby sa pri podávaní žiadosti riadili nižšie uvedeným metodickým postupom.

Metodický postup pre vyplatenie jednorazovej podpory v sektore produkcie mlieka na dojnicu pre rok 2010

V Bratislave 26. 03. 2010

Ing. Roman Serenčéš, PhD.

generálny riaditeľ